ဖေဖော်ဝါရီ ၂၀၂၁



(၁) ရက်
 နိုင်ငံတော်အတိုင်ပင်ခံ ဒေါ်အောင်ဆန်းစုကြည်၊ သမ္မတဦးဝင်းမြင့်နှင့် တခြား NLD အဖွဲ့ဝင်များ၊ အစိုးရခေါင်းဆောင်များကို စစ်တပ်မှ ဖမ်းဆီးလိုက်ပြီးနောက် တပ်မတော်က နိုင်ငံတော်အာဏာသိမ်းလိုက်သည်။ နိုင်ငံတော်ကို အရေးပေါ်အခြေအနေ တစ်နှစ်ကြေညာပါသည်။ တပ်မတော် ဗိုလ်ချုပ်ကြီးဟောင်း ဒုသမ္မတ ဦးမြင့်ဆွေက ယာယီ သမ္မတအဖြစ် တာဝန်ယူပြီး တပ်မတော်ကို အာဏာလွှဲပေးလိုက်ခြင်း ဖြစ်သည်။

 နံနက် (၃)နာရီနောက်ပိုင်း ဖုန်းလိုင်းနှင့် အင်တာနက်လိုင်းများ ခေတ္တ ပြတ်တောက်ခဲ့ပြီး နေ့လယ်မှ ပြန်လည်ရရှိသည်။

(၂) ရက်
 နိုင်ငံတော်စီမံအုပ်ချုပ်ရေးကောင်စီကို စစ်ဘက်မှ (၈) ဦးနှင့် အရပ်ဘက်မှ (၃) ဦး၊ စုစုပေါင်း (၁၁) ဦးဖြင့် စတင်ဖွဲ့စည်းခဲ့သည်။
 ည(၈)နာရီမှစ၍ စစ်အာဏာသိမ်းအစိုးရကို သံပုံးတီးပြီး ဆန္ဒပြထုတ်ဖော်ကန့်ကွက်ကြသည်။ (သံပုံးတီးကမ်ပိန်း)

(၃) ရက်
 နိုင်ငံတော်စီမံအုပ်ချုပ်ရေးကောင်စီတွင် နောက်ထပ် အရပ်သား (၅)ဦး ထပ်မံတိုးခဲ့သည်။
 အာဏာဖီဆန်ပြီး အလုပ်မဆင်းသော CDM လှုပ်ရှားမှုတွင် ကျန်းမာရေးဝန်ထမ်း အများအပြား ပါဝင်လာခဲ့သည်။
 ကုလသမဂ္ဂလုံခြုံရေးကောင်စီတွင် မြန်မာအရေး အရေးပေါ်ဆွေးနွေးခဲ့ပေမယ့် စစ်အာဏာသိမ်းမှုကို ရှုတ်ချသော ကြေညာချက်ထုတ်ဖို့ထိ သဘောမတူနိုင်ခဲ့ပါ။

(၅) ရက်
 ၂၀၂၀ ရွေးကောက်ပွဲ အနိုင်ရ NLD အမျိုးသားဒီမိုကရေစီအဖွဲ့ချုပ်ပါတီမှ လွှတ်တော်ကိုယ်စားလှယ် (၁၅)ဦးနှင့် ပြည်ထောင်စုလွှတ်တော် ကိုယ်စားပြုကော်မတီ
CRPH ကို ဖွဲ့စည်းလိုက်သည်။

(၈) ရက်
 ရန်ကုန်မြို့ လှည်းတန်းစင်တာအနီး ဆန္ဒပြမှုများတွင် ထောင်နဲ့ချီသော လူများ ပါဝင်ကြသည်။ အများစုက Gen Z (ခေါ်) လူငယ်များ ဖြစ်သည်။

 ၂၀၂၀ ရွေးကောက်ပွဲသည် လွတ်လပ်မျှတမှုမရှိတဲ့အကြောင်းနှင့် ရွေးကောက်ပွဲသစ်ကျင်းပပေးမည့် အကြောင်း အာဏာသိမ်းခေါင်းဆောင် ဗိုလ်ချုပ်မှူးကြီးမင်းအောင်လှိုင်သည် နိုင်ငံပိုင်ရုပ်မြင်သံကြားမှ မိန့်ခွန်းပြောခဲ့သည်။

(၉) ရက်
 ပြည်ထောင်စုလွှတ်တော် ကိုယ်စားပြုကော်မတီ CRPH သည် နိုင်ငံတော် အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်အား နောက်ထပ် (၅)နှစ် ထပ်မံ တာဝန်ထမ်းဆောင်နိုင်စေဖို့ နိုင်ငံတော်၏အတိုင်ပင်ခံပုဂ္ဂိုလ်ဆိုင်ရာ ဥပဒေ ၂၀၂၁ ကို ပြဋ္ဌာန်းလိုက်ကြောင်း ကြေညာသည်။

 နေပြည်တော် ဆန္ဒပြမှုအတွင်း အသက် (၂၁)နှစ်အရွယ် မြသွဲ့သွဲ့ခိုင်ဆိုသူ၏ ဦးခေါင်းသေနတ်ကျည်ဆန်ထိမှန်ခဲ့သည်။ သူမသည် ၂၀၂၁ မြန်မာနိုင်ငံဆန္ဒပြမှု၏ ပထမဆုံး ကျဆုံးသူဖြစ်လာခဲ့သည်။

(၁၅) ရက်
 မိုဘိုင်းအင်တာနက်များ ည (၁)နာရီမှ နံနက် (၉)နာရီထိ နေ့စဉ် ဖြတ်တောက်မှုကို စတင်လိုက်သည်။

(၁၆) ရက်
 မီးရထားဝန်ထမ်းများ CDM လှုပ်ရှားမှုတွင် အမြောက်အမြား ပါဝင်လာကြသည်။

(၁၉) ရက်
 နေပြည်တော်တွင် ဆန္ဒပြမှုအတွင်း ဦးခေါင်းကို သေနပ်ထိမှန် ရသော အသက် (၁၉)အရွယ် မြသွဲ့သွဲ့ခိုင် သေဆုံးခဲ့သည်။

(၂၀) ရက်
 မန္တလေးမြို့၊ ၄၂-လမ်း၊ ရတနာပုံ သင်္ဘောကျင်း၌ အာဏာသိမ်းမှု ဆန့်ကျင်ရေး လှုပ်ရှားမှုတွင် ပါဝင်သော အလုပ်သမားများအား ဖမ်းစီးခြင်းကို ရပ်တန့်ရန် 
ဆန္ဒပြမှုအတွင်း စစ်တပ်နှင့်ရဲမှအကြမ်းဖက်ခဲ့ပြီး အသက် (၁၆)အရွယ် ဝေယံထွန်း မှာ ဦးခေါင်း သေနတ်ထိမှန်ပြီးသေဆုံးခဲ့သည်။

(၂၂) ရက်
 အာဏာသိမ်းမှုဖြစ်ပြီးနောက် အကြီးဆုံးဆန္ဒပြမှုအဖြစ် နှစ်ငါးလုံးလှုပ်ရှားမှု မြန်မာနိုင်ငံတစ်ဝန်းမှ ပြည်သူများ လမ်းပေါ်ထွက်ဆန္ဒပြကြသည်။

(၂၄) ရက်
 နိုင်ငံခြားအစိုးရတစ်ရပ်နှင့် ပထမဆုံးမျက်နှာချင်းဆိုင်တွေ့ဆုံမှုအဖြစ် စစ်ကောင်စီ၏ နိုင်ငံခြားရေးဝန်ကြီး၊ ဦးဝဏ္ဏမောင်လွင် ဘန်ကောက်တွင် ထိုင်းအစိုးရအပြင် အင်ဒိုနီးရှားနိုင်ငံခြားရေးဝန်ကြီးနှင့်ပါတွေ့ဆုံခဲ့သည်။

(၂၆) ရက်
 ကုလသမဂ္ဂဆိုင်ရာမြန်မာသံအမတ်ကြီးဦးကျော်မိုးထွန်းသည် အမေရိကန်နိုင်ငံ၊ နယူးယောက်၌ ပြုလုပ်သော အထွေထွေညီလာခံမိန့်ခွန်းတွင် မြန်မာပြည်မှ ဆန္ဒပြပြည်သူတွေဘက်က ရပ်တည်ကြောင်း ပြောကြားလိုက်ပြီး အာဏာရှင်ဆန့်ကျင်ကြောင်း လက်သုံးချောင်းထောင်ပြခဲ့သည်။

(၂၈) ရက်
အာဏာရှင်ဆန့်ကျင်ရေး ဒေသတွင်းလှုပ်ရှားမှုအဖြစ် Milk Tea Alliance ဆန္ဒထုတ်ဖော်ပွဲများကို မြန်မာနိုင်ငံမှာသာမက ထိုင်ပေ၊ ဘန်ကောက်၊ မဲလ်ဘုန်းနှင့် ဟောင်ကောင်တို့မှာလည်း ပြုလုပ်ခဲ့ကြသည်။

ကိုးကား

ဖေဖော်ဝါရီ
၂၀၂၁